Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: fejlesztéséről szóló 2006. évi CXXXII. törvényben kijelölésre került. A súlyponti kórház többszakmás intézmény
Paragraph Index: 4086

2. számú mellékletben meghatározott speciális tárgyi feltételeket is. A személyi feltételek tekintetében a szakorvosi létszámot a 2. számú melléklet szerint szakmánként, illetve az ügyeleti ellátásnál minden érintett szakma tekintetében szakorvos elérhetőségét (készenléti ügyelet) biztosítani kell. 4.1.5. A mátrix osztályon ellátott szakmák ugyanazon a telephelyen, önálló osztályon nem végezhetők. 4.1.6. Intenzív, sürgősségi, fertőző-, szülészet-nőgyógyászati, onkológiai, pszichiátriai (kivéve 4.1.2. pontban nevesített pszichiátriai vegyes mátrix) és ápolási osztályos feladatok mátrix osztályon nem láthatók el. 4.1.7. A csecsemő- és gyermekgyógyászat tekintetében mátrix osztály csak csecsemő- és gyermekellátást jelentő szakmakóddal vagy szaktevékenységi kóddal ellátott szakmák esetében hozható létre a neonatológia kivételével. Gyermekgyógyászati osztályos feladatok csak úgy végezhetők el mátrix osztály keretében, ha általános csecsemőés gyermekgyógyászati szakma mellett működnek mátrix formában. 4.1.8. Csak azonos progresszív ellátási szintre besorolt ellátóegységek esetében hozható létre mátrix osztály. Amennyiben magasabb progresszivitási szintre besorolt ellátóegységet kívánnak alacsonyabb progresszivitási szintre besorolt egységgel mátrixba vonni, az alacsonyabb progresszivitási szint érvényesül a mátrix osztályon minden egységnél. III. progresszivitási szintre sorolt traumatológiai ellátóegység nem kerülhet alacsonyabb progresszivitású egységgel mátrix osztályba. 4.1.9. Mátrix osztály a felelős vezetőre vonatkozó feltételnek úgy köteles eleget tenni, hogy az osztályon engedélyezett szakma szakorvosa legyen az osztály felelős vezetője. 4.2. Kórházi szakápolás (ápolási osztály), önálló szakápolási intézet 4.2.1. A fekvőbeteg-ellátást nyújtó egészségügyi szolgáltató saját ápolási irányítással működő egysége, amely ápolási szolgáltatást nyújt azok számára, akiknek folyamatos ápolásra van szükségük, de rendszeres orvosi ellátásra már nem szorulnak. 4.2.2. Az ápolási osztályon a felelős szakmai vezetői feladatokat az osztályvezető ápoló látja el. 4.2.3. Az önálló szakápolási intézet nem kórházi struktúrában működő intézmény. 4.3. Sürgősségi betegellátó osztály/betegfogadó hely A heveny tünetek vagy sürgősségi ellátást igénylő kórkép miatt előre nem tervezett felvételre jelentkező vagy beszállított beteg fogadására az aktív fekvőbeteg-ellátásra engedéllyel rendelkező egészségügyi szolgáltató

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes